Lapač tuku LT KL - betónový

##### Použitie

Slúži na odlúčenie živočíšnych a rastlinných tukov a olejov z odpadových vôd z:

\* kuchýň,

\* jedální, reštaurácií,

\* výrobní potravín /spracovanie mäsa, grilly, pražiarne, cukrárne, pekárne/,

predtým, než sú odpadové vody odvedené do kanalizácie alebo do ČOV.

##### Stavebný materiál

\* železobetónová obdĺžniková alebo kruhová nádrž z vodostavebného betónu C 35/45,

stropná doska s liatinovým poklopom s nosnosťou 400 kN /prejazdný/.

##### Popis

K odlúčeniu tukov dochádza na báze gravitácie. Nátoková šikana a norné steny

rozdeľujú lapač do dvoch zón: usadzovacej a odlučovacej. Tuky a oleje plávajú na povrchu

hladiny, kal sa usadzuje na dne nádrže. Predčistená voda odteká výtokovým potrubím

do kanalizácie.

Teplota privádzanej odpadovej vody by nemala presiahnuť 30 stupňov C. Vyššia

teplota ako aj čistiace prostriedky z umývačiek riadu znižujú účinnosť odlúčenia tukov.

V takýchto prípadoch treba posúdiť predradenie nádrže na schladenie odpadovej vody

alebo navrhnúť väčšiu dimenziu.

**Dosahovaná kvalita vyčistenej vody:** menej ako 10 mg/l extrahovateľných látok

vo vyčistenej vode.

##### Zabudovanie

\* vedľa budovy do nezamŕzajúcej hĺbky na podkladný betón,

\* vo vnútri budovy na podlahu alebo pod úroveň podlahy /na prianie možno

vyhotoviť zvláštne odvetracie potrubie/.

##### Údržba

Tuky a oleje plávajúce na povrchu hladiny sa musia pravidelne zberať: raz za

týždeň, vrstva tukov nesmie prekročiť 15 cm.

Z dna nádrže je potrebné odstraňovať hrubé mechanické nečistoty: podľa

zaťaženia prevádzky, raz za tri mesiace pri vyprázdňovaní nádrže.

Odvoz tukov, kalu a vyčerpanie nádrže vykonáva firma s licenciou na likvidáciu

nebezpečného odpadu.

##### Záručná doba

Záručná doba je 24 mesiacov.

##### Dodacie podmienky

Dodacia lehota je 2 týždne. Objednávateľ zabezpečuje vo vlastnej réžii:

výkopové práce, podkladný betón, pieskové lôžko, žeriav, preskúšanie obsluhy podľa

prevádzkového poriadku so spísaním záznamu o overení vedomostí, záznam bude

podpísaný preskúšanou osobou.